Hei! Olen Isa ja jatkan tässä jaksossa -
uushenkisyydestä eli New Age:sta tuttujen asioitten arviointia -
kristillisestä näkökulmasta. Viime osassa puhuin -
reikistä ja energiahoidoista yleensä ja nyt muihin asioihin, -
jotka ovat myös tosi suosittuja nykyään. Ensimmäinen on enkelit.
Enkeli on enemmänkin titteli kuin nimi.
Se tarkoittaa viestinviejää ja sanansaattajaa.
Erilaisia enkelihierarkioita on Raamatussa useita.
Raamattu mainitsee nimeltä enkeli Gabrielin ja arkkienkeli Mikaelin.
Rafael mainitaan apokryfikirjoissa, jotka esim. katolinen kirkko -
tunnustaa osaksi Raamattua. Yleensä enkeli-termiä käytetään -
yleisnimityksenä taivaallisista olennoista.
On hyviä mutta myös langenneita enkeleitä, -
joista tunnetuin on Lucifer eli Saatana.
Hän oli Raamatun mukaan alun perin kaunein enkeleistä (Hesekiel 28).
Ehkä tästä syystä saatana kätkeytyy juuri kauneuden taakse, -
valkeuden enkeliksi, kuten 2. Kor. 11 sanoo.
Suojelusenkeleistä Raamattu ei selkeästi puhu mitään.
On myös erilaista tulkintaa, onko niitä olemassa -
vai lähettääkö Jumala vain enkelinsä meitä suojelemaan/varjelemaan.
Enkeleitten ja ihmisten välisestä kommunikaatiosta sanoisin jotain.
Enkelit eivät Raamatussa koskaan ilmesty ihmisten pyynnöstä -
tai suorita tehtäviä ihmisten puolesta.
Tämä kommunikaatio Raamatussa tapahtuu aina enkelien puolelta, -
mutta ei heidän omasta aloitteestaan.
Heillä on aina sanoma Jumalalta tai he ovat Hänen lähettämiään -
avuksi esim. hädän hetkenä. Hepr. 1:14 sanoo: -
Raamatussa enkelit on aina kuvattu miespuolisiksi.
Vain kerubeilla ja serafeilla näyttäisi olevan siivet - muilla ei.
Enkelit eivät voi olla kaikkialla yhtä aikaa Jumalan tavoin.
Enkelit ovat luotuja olentoja, kuten ihmisetkin.
He ovat henkiolentoja, mutta ajoittain ilmestyvät ihmismuodossa.
Heillä on tunteet, ymmärrys ja tahto, mutta rajallinen tieto.
Paavali kirjoittaa Kolossalaiskirjeessä, ettei heitä tulisi palvoa.
Kol. 2:18-19: -
"Teidän voittajan palkintoanne ei saa riistää teiltä kukaan, -
joka nöyryyttää itseään kieltäymyksin, vajoaa näkyihinsä -
ja palvoo enkeleitä. Sellaisen ihmisen tekevät -
hänen omat tyhjät ajatuksensa ylpeäksi, -
eikä hänellä ole yhteyttä Kristukseen, ..."
Myös Ilmestyskirjassa suhtaudutaan enkelipalvontaan kielteisesti.
Ilm. 19:9-10: "Enkeli sanoi minulle: -
'Kirjoita: Autuaita ne, jotka on kutsuttu Karitsan hääaterialle.'
Ja hän jatkoi: 'Nämä ovat tosia Jumalan sanoja.'
Minä heittäydyin hänen jalkoihinsa kumartaakseni häntä, -
mutta hän sanoi: 'Älä tee niin! Minä olen vain Jumalan palvelija, -
niin kuin sinä ja veljesi, jotka olette Jeesuksen todistajia.
Jumalaa sinun tulee kumartaa!'"
No, enkelit sitten uushenkisyydessä ja hyperkarismaattisuudessa.
Lorna Byrnen kirjat ovat osasyynä hurjaan enkeliboomiin, -
ja Norjan prinsessa Märtha Louisella oli enkelikoulu taannoin.
Diana Cooper ja Doreen Virtue ovat olleet hyvin tunnettuja -
enkelikorttien tekijöitä. Doreen Virtue on kirjoittanut paljon -
tästä kirjojakin, mutta hän kääntyi kristityksi muutama vuosi sitten.
Itse kävin Angel Healing -koulutuksen eli enkeliparannuskoulun.
Siellä pyydettiin arkkienkeleitä paikalle parantamaan/suojelemaan.
Jossain hyperkarismaattisten puheissa vilahtelevat myös -
enkelit ja enkelikokemukset huolestuttavassakin määrin.
Enkeleihin kehotetaan olemaan yhteydessä. He haluavat auttaa -
toteuttamaan elämämme tarkoitusta tai suorittamaan jotain tehtävää.
Tämä ei kumminkaan ole Raamatun mukaista toimintaa.
Uushenkisyydessä tai New Age:ssa enkelit nähdään myös siten, -
että heidän asemansa ylikorostuu. Enkeleitä voidaan rukoilla, -
heiltä pyydetään apua, heitä jopa palvotaan.
Sanotaan, että enkelit eivät toimi, elleivät ihmiset pyydä heiltä apua.
On enkelihoitoja, minkä koulutuksen minäkin kävin.
Enkelimeditaatiot. Muistan, kun meillekin opetettiin, -
että esim. arkkienkeli Mikaelia voi pyytää siunaamaan matka tai auto.
Jos et meinaa löytää parkkipaikkaa kaupungilta, -
pyydä sitten parkkienkeli apuun.
Sitten puhuttiin siitä, että enkeleitä voi myös kutsua kylään.
Niille tulee rakentaa alttari omenoineen ja muine hedelmineen.
Niitä voi myös lähettää eteenpäin muille.
Sitten enkelikortit ovat oikeastaan vain tarot-kortteja, -
jotka on tehty vähän kauniimpaan asuun.
Uushenkisyydessä puhutaan, että enkelit voivat viestiä meille -
esim. toistuvien numerosarjojen kautta -
ja myös höyhenien tai kolikoitten kautta läsnäolostaan elämässä.
Näistä mikään ei ole Raamatun mukaista -
eikä kerro Raamatun enkeleistä.
Uus- ja hyperkarismaattisuuden puolella olen nähnyt ohjelmia, -
joissa myydään esim. kirjoja, joissa on "enkeleiden" opetusta: -
miten opit ymmärtämään paremmin henkimaailman tasoja, -
operoimaan yliluonnollisen kanssa, ymmärrät Jumalan tahdon -
ja voit elää ihmeiden ja merkkien keskellä joka päivä.
Kerrotaan ehkä enkelikokemuksista, joissa enkeli vain ilmestyy -
- vaikka keskellä yötä. Sänky tärisee, heräät ja huomaat, -
että sinua tuijottaa joku enkeli tai hahmo katonrajasta vihaisesti, -
muttei sano mitään ja sitten vain häviää.
Enkelit voivat olla myös hyvin eksoottisissa asuissa -
tai tosiaan vain seisoa jossain nurkassa.
Jos enkelit puhuvat jotain, puheet usein hivelevät ihmisen egoa, -
turhamaisuutta: "Sinä olet erikoinen ja juuri sinulle on tehtävä."
"Sinä olet niin viisas. Vain sinä voit tehdä tämän."
Enkeleihin koetetaan myös olla yhteydessä enkelilautojen avulla.
Ne ovat täsmälleen samanlaisia lautoja -
kuin spiritismissä käytettävät Ouija-laudat.
Niissä on samat kirjaimet ja sama periaate, -
mutta niihin on maalattu enkelin kuvia.
Tätä käytetään myös kristinuskon piirissä, -
mikä on minusta hyvin hämmästyttävää.
No, nämä juuri kuvaamani enkelikokemukset -
sekä New Age:ssa että uuskarismaattisuudessa -
eivät ole Raamatun mukaisia tai Jumalasta.
Ne näet selkeästi rikkovat Raamattua vastaan.
Sen mukaan enkeleiden tai minkään luodun palveleminen/rukoilu -
Jumalan sijasta on epäjumalan- palvelusta.
Yliluonnolliset enkelikokemukset vetoavat ihmisten uteliaisuuteen, -
turhamaisuuteen, haluun saada salaista tietoa, -
tuntea itsensä tärkeäksi, tehdä ihmeitä.
Etenkin ne vievät meitä polulle, joka erkaannuttaa Jumalasta.
Miksi pyytäisimme apua enkeleiltä, jotka ovat vain palvelijoita, -
kun voimme pyytää apua itse Jumalalta?
Heprealaiskirje 1:4-6 tekee selväksi, -
että Jeesuksen nimi on kaikkia enkeleitä suurempi, -
ja kaikki Jumalan enkelit kumartavat Häntä.
En näe siis mitään syytä, miksi pitäisi pyytää apua enkeleiltä.
Sitten toinen nykyään hyvin suosittu asia.
Sitä näkee vähän joka puolella. Se on yhteydenpito edesmenneisiin.
On Astral-TV:tä. Julkkikset ja muutkin kertovat, -
miten he ovat tunteneet rakkaansa vierellään.
Kummitusjahteja näytetään TV:ssä.
Surevat omaiset saavat meedioilta viestejä, -
miten kaikki on hyvin siellä toisella puolella.
Mielenkiintoista kristillisestä näkökulmasta on, -
että jopa Jeesukseen uskomattomat ateistit sanovat, -
että heillä on kaikki hyvin näitten meedioitten mukaan.
3. Mooseksen kirja 20:6 sanoo: -
Voivatko kuolleet siis ottaa meihin yhteyttä -
tai jäädä kummittelemaan johonkin välitilaan -
tai tuoda viestejä eläville?
Tähän on Raamatussa hyvin yksiselitteinen vastaus: eivät voi.
Raamattu mainitsee vainaja- ja tietäjähenget -
ja varoittaa olemasta missään yhteydessä heihin.
Mitenkään ei ole mahdollista, että maailman Luoja, Jumala, hukkaisi -
meistä jonkun sielun välitilaan harhailemaan -
tai että joku jäisi jumiin eikä pääsisi ns. "valoon".
Raamattu kertoo, miten Hän laskee meidän tippuvat hiuksemmekin.
Hän huomaa kaiken, joten on ihan mahdotonta, -
että Hän hukkaisi jonkun ihmisen sielun. Jumala kyllä huolehtii, -
että kaikki pääsevät osoitteeseen, johon kuuluvat.
Hepr. 9:27: "Jokaisen ihmisen osana on kerran kuolla -
ja sitten joutua tuomiolle." Tämäkin puhuu sen puolesta, -
ettei voi jäädä elämään mihinkään muualle.
Luukkaan evankeliumissa puhutaan Lasaruksesta ja rikkaasta miehestä.
Siinä rikas mies olisi halunnut, että Lasarus olisi mennyt -
hänen veljilleen kertomaan, millainen paikka se toinen puoli, -
eli kärsimyksen paikka on.
Aabraham vastasi, että näillä on Mooses ja profeetat.
Vaikka joku nousisi kuolleista, niin se ei heitä vakuuttaisi.
Tästäkin käy ilmi, että sieltä ei ole käyntiä enää elävien maailmaan.
Muita yhteiskunnassa näkyviä uushenkisyyden asioita ovat -
esim. kivet, kristallit, jotka ovat kauniita Jumalan luomia asioita.
Jos niihin liitetään maagisia voimia, -
kuten että ne torjuvat negatiivista energiaa -
tai auttavat kommunikointia henkimaailmaan, niin silloin ei.
Se on uushenkisyyttä. Sitten eteeriset öljyt.
Jos niihin esim. liitetään ominaisuuksia -
eli ne vetävät puoleensa rahaa, menestystä tms., -
niin mennään kiellettyjen listalle.
Jos se taas auttaa esim. päänsärkyyn, niin se on tietenkin ok.
Kaikki korteista katsominen, astrologia, noituus ym. -
on jo Raamatun mukaan kielletty.
Hyvin yleiset, itämaisista uskonnoista/filosofioista tulevat -
harjoitteet mielen tyhjentämiseksi ja tajunnan tilan muuttamiseksi -
ovat myös uushenkisyyttä.
Kirjallisuudesta voi mainita, että on paljon kanavoituja kirjoja -
ja jopa raamattuja/Raamatun osia, joita väitetään Jumalan antamiksi.
Meitä on kuitenkin kielletty lisäämästä Raamattuun mitään.
5. Moos. 18 sanoo: "Keskuudessanne ei saa olla ketään, -
joka panee poikansa tai tyttärensä kulkemaan tulen läpi, -
ei myöskään ketään taikojen tekijää, enteiden tai ennusmerkkien -
selittäjää, noitaa, loitsujen lukijaa, henkienmanaajaa, -
tietäjää eikä ketään, joka kysyy neuvoa kuolleilta.
Jokainen, joka sellaista harjoittaa, on iljetys Herralle"
Paavali kirjoittaa, kuinka ihmiset eivät tunne Jumalaa, -
väittävät olevansa viisaita, mutta ovat tulleet tyhmiksi.
Room.1:25: "He ovat vaihtaneet Jumalan totuuden valheeseen -
ja kunnioittaneet ja palvelleet luotua enemmän kuin Luojaa"
Käsitellyt asiat olivat pintaraapaisu uushenkisyyteen -
ja niiden tarkasteluun Raamatun/kristinuskon valossa.
Ensi jaksossa käsitellään uushenkisyyden vaikutuksia -
jo myös kristillisen kirkon sisällä.
Kiitos, että olit mukana. Moikka!
Tekstitys: Tuula-Riitta Virrankare